nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o tehničkim zahtjevima i ocjeni sukladnosti uređaja i opreme namijenjene poslovima humanitarnog razminiranja

### NN 57/2013 (15.5.2013.), Pravilnik o izmjenama i dopunama Pravilnika o tehničkim zahtjevima i ocjeni sukladnosti uređaja i opreme namijenjene poslovima humanitarnog razminiranja

HRVATSKI CENTAR ZA RAZMINIRANJE

1189

Na temelju članka 69. stavka 2. Zakona o humanitarnom razminiranju (»Narodne novine« broj: 153/05, 63/07 i 152/08) ravnatelj Hrvatskog centra za razminiranje, uz prethodno pribavljeno mišljenje ravnatelja Državnog zavoda za mjeriteljstvo, 6. svibnja 2013. godine, donosi

PRAVILNIK

O IZMJENAMA I DOPUNAMA PRAVILNIKA O TEHNIČKIM ZAHTJEVIMA I OCJENI SUKLADNOSTI UREĐAJA I OPREME NAMIJENJENE POSLOVIMA HUMANITARNOG RAZMINIRANJA

Članak 1.

U Pravilniku o tehničkim zahtjevima i ocjeni sukladnosti uređaja i opreme namijenjene poslovima humanitarnog razminiranja (»Narodne novine« broj 53/07 i 39/11) članak 78. briše se.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 012-01/13-01/7

Broj: 530-117-06/1-13-03

Sisak, 6. svibnja 2013.

Ravnatelj

Dražen Jakopec, v. r.

Pravilnik, NN 57/2013-1189
## Pravilnik o izmjenama i dopunama Pravilnika o tehnič­kim zahtjevima i utvrđivanju sukladnosti strojeva koji se koriste na poslovima humanitarnog razminiranja

### NN 57/2013 (15.5.2013.), Pravilnik o izmjenama i dopunama Pravilnika o tehnič­kim zahtjevima i utvrđivanju sukladnosti strojeva koji se koriste na poslovima humanitarnog razminiranja

HRVATSKI CENTAR ZA RAZMINIRANJE

1190

Na temelju članka 69. stavka 2. Zakona o humanitarnom razminiranju (»Narodne novine« broj: 153/05, 63/07 i 152/08) ravnatelj Hrvatskog centra za razminiranje, uz prethodno pribavljeno mišljenje ravnatelja Državnog zavoda za mjeriteljstvo, 6. svibnja 2013. godine, donosi

PRAVILNIK

O IZMJENAMA I DOPUNAMA PRAVILNIKA O TEHNIČKIM ZAHTJEVIMA I UTVRĐIVANJU SUKLADNOSTI STROJEVA KOJI SE KORISTE NA POSLOVIMA HUMANITARNOG RAZMINIRANJA

Članak 1.

U Pravilniku o tehničkim zahtjevima i utvrđivanju sukladnosti strojeva koji se koriste na poslovima humanitarnog razminiranja (»Narodne novine« broj 53/07) u članku 47. riječi »Ravnatelj HCR-a« zamjenjuju se riječima »Čelnik organizacije, odnosno centra/labaratorija koji je obavio testiranje«.

Članak 2.

Članak 83. mijenja se tako da glasi:

»U slučaju izvanrednih okolnosti koje onemogućavaju ispitivanje stroja za razminiranje akreditirana organizacija, odnosno centar/labaratorij može produljiti valjanost potvrde sukladnosti i ocjene upotrebljivosti nadulje do 3 mjeseca.

Postupak produljenja i uvjete pod kojima se valjanost može produljiti akreditirana organizacija, odnosno centar/labaratorij propisuju svojim aktom.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 012-01/13-01/9

Broj: 530-117-06/1-13-3

Sisak, 6. svibnja 2013.

Ravnatelj

Dražen Jakopec, v. r.

Pravilnik, NN 57/2013-1190
## Ispravak Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 02)

### NN 57/2013 (15.5.2013.), Ispravak Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 02)

DRŽAVNI ZAVOD ZA MJERITELJSTVO

1193

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01) koji je objavljen u »Narodnim novinama« broj 49 od 26. travnja 2013. godine te se daje

ISPRAVAK

PRAVILNIKA O POSTUPKU HOMOLOGACIJE MOTORNIH VOZILA S OBZIROM NA MJERE ZA SMANJENJE ONEČIŠĆENJA EMISIJAMA IZ MOTORA TPV 102 (IZDANJE 02)

U članku 5. stavku 1. na kraju teksta ispušten je dio teksta koji glasi: »osim odredbi članka 28. stavka 1. Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01).«

Klasa: 011-02/13-01/07

Urbroj: 558-04-01/1-13-8

Zagreb, 7. svibnja 2013.

Ravnatelj

Ismar Avdagić, dipl. iur., v. r.

Ostalo, NN 57/2013-1193
## Naredba o izmjeni Naredbe o stavljanju na tržište upaljača sigurnih za djecu i zabrani stavljanja na tržište upaljača "Noviteta"

### NN 58/2013 (17.5.2013.), Naredba o izmjeni Naredbe o stavljanju na tržište upaljača sigurnih za djecu i zabrani stavljanja na tržište upaljača "Noviteta"

58 17.05.2013 Naredba o izmjeni Naredbe o stavljanju na tržište upaljača sigurnih za djecu i zabrani stavljanja na tržište upaljača "Noviteta"

MINISTARSTVO GOSPODARSTVA

1196

Temeljem članka 6. stavka 2. Zakona o općoj sigurnosti proizvoda (»Narodne novine« broj 30/09,139/10) ministar gospodarstva donosi

NAREDBU

O IZMJENI NAREDBE O STAVLJANJU NA TRŽIŠTE UPALJAČA SIGURNIH ZA DJECU I ZABRANI STAVLJANJA NA TRŽIŠTE UPALJAČA »NOVITETA«

Članak 1.

Ova Naredba sadrži odredbe koje su u skladu sa sljedećim aktima Europske unije:

Odluka Komisije 2013/113/EU od 1. ožujka 2013. o produljenju valjanosti Odluke 2006/502/EZ od 11. svibnja 2006. kojom se od država članica zahtijeva poduzimanje mjera kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta (SL L 61, 5. 3. 2013).

Članak 2.

U Naredbi o stavljanju na tržište upaljača sigurnih za djecu i zabrani stavljanja na tržište upaljača »noviteta« (»Narodne novine« br. 19/11, 54/11 i 40/12) članku 7. brojke: »2013.« zamjenjuju se brojkama: »2014.«.

Članak 3.

Ova Naredba stupa na snagu danom objave u »Narodnim novinama«.

Klasa: 011-01/10-01/159
Urbroj: 526-04-02-02-01/4-13-35
Zagreb, 8. svibnja 2013.

Ministar
Ivan Vrdoljak, v. r.

Naredba, NN 58/2013-1196
## Obavijest o podnesenom zahtjevu za registraciju oznake izvornosti naziva "Dalmatinska Maraska/Dalmatinska Maraška"

### NN 58/2013 (17.5.2013.), Obavijest o podnesenom zahtjevu za registraciju oznake izvornosti naziva "Dalmatinska Maraska/Dalmatinska Maraška"

MINISTARSTVO POLJOPRIVREDE

1198

Ministarstvo poljoprivrede na temelju članka 9. stavka 5. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 50/12, u daljnjem tekstu: Zakon), objavljuje

OBAVIJEST

O PODNESENOM ZAHTJEVU ZA REGISTRACIJU OZNAKE IZVORNOSTI NAZIVA »DALMATINSKA MARASKA/DALMATINSKA MARAŠKA«

1. Ministarstvo poljoprivrede (u daljnjem tekstu: Ministarstvo) 15. studenog 2012. godine zaprimilo je zahtjev za registraciju oznake izvornosti naziva »Dalmatinska maraska/Dalmatinska maraška« (u daljnjem tekstu: zahtjev za registraciju) od strane Udruge »Maraška« za poticanje uzgoja i proizvodnje proizvoda na bazi autohtone višnje maraske, Biogradska 64A, 23000 Zadar.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na zahtjev za registraciju sukladno članku 10. stavku 1. Zakona.

3. Sukladno članku 10. stavku 2. Zakona i članku 17. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 102/12, u daljnjem tekstu: Pravilnik) prigovor se podnosi na Obrascu iz Priloga IV. Pravilnika.

4. Razlozi za ulaganje prigovora definirani su člankom 10. stavkom 3. Zakona.

5. Sukladno članku 9. stavku 5. Zakona nakon objave ove Obavijesti, na web-stranici Ministarstva (www.mps.hr) objavit će se zahtjev za registraciju s pripadajućim dokumentima.

Klasa: UP/I-310-26/12-01/50

Urbroj: 525-08/0558-13-4

Zagreb, 7. svibnja 2013.

Ministar

Tihomir Jakovina, v. r.

Ostalo, NN 58/2013-1198
## Dopune Sudskog poslovnika

### NN 59/2013 (20.5.2013.), Dopune Sudskog poslovnika

MINISTARSTVO PRAVOSUĐA

1213

Na temelju članka 76. stavka 1. Zakona o sudovima (»Narodne novine«, br. 28/13) donosim

DOPUNE

SUDSKOG POSLOVNIKA

Članak 1.

U Sudskom poslovniku (»Narodne novine«, broj 158/09, 3/11, 34/11, 100/11, 123/11, 138/11, 38/12, 111/12 i 39/13) u članku 319. stavku 1. iza riječi: »Prekršajni upisnik Pp – (Obrazac 28.a)« dodaju se riječi: »Prekršajni upisnik za drugostupanjske predmete – Pp (Pž, Gž, Jž) (Obrazac br. 28.c)«.

Članak 2.

Iza članka 373. dodaje se novi članak 373.a koji glasi:

»U prekršajni upisnik za drugostupanjske predmete upisuju se podaci o prigovorima protiv prekršajnih naloga svih ovlaštenih izdavatelja kada je prigovor podnesen zbog odluke o prekršajnopravnoj sankciji, troškovima postupka, oduzimanja imovinske koristi ili oduzimanja predmeta, podaci o podnesenoj žalbi samo zbog odluke o prekršajnopravnim sankcijama, troškovima postupka, oduzimanja imovinske koristi ili oduzimanja predmeta protiv odluke o prekršaju koju je donio sud ili drugo tijelo postupka za koje je kao kazna propisana samo novčana kazna do 15.000,00 kuna i podaci o podnesenoj žalbi protiv rješenja o odbačaju prigovora ili žalbe.«

Članak 3.

Dopune Sudskog poslovnika stupaju na snagu osmog dana od dana objave u »Narodnim novinama«.

Klasa: 011-01/13-04/2

Urbroj: 514-03-13-5

Zagreb, 6. svibnja 2013.

Ministar

Orsat Miljenić, v. r.

Obrazac broj: 28c (319.SP) – Prekršajni upisnik za drugostupanjske predmete – Pp (Pž, Gž, Jž) (400x260 mm)

![](dodatni/426372.jpg)

UPUTA ZA POPUNJAVANJE PREKRŠAJNOG UPISNIKA ZA DRUGOSTUPANJSKE PREDMETE – Pp (Pž, Gž, Jž) – Obrazac 28c (čl. 319. Sudskog poslovnika)

U stupac broj 5 upisuje se naziv prvostupanjskog tijela koje je dostavilo predmet i broj predmeta (u prijelaznom razdoblju uz stupac 5 potrebno je popuniti i stupac 22 napomenom sadržaja;

»dostavljeno po VPS-u RH broj:\_\_\_\_\_\_\_\_\_\_\_\_\_\_\_\_\_\_«

59 20.05.2013 Dopune Sudskog poslovnika

59 20.05.2013 Dopune Sudskog poslovnika

Izmjene i dopune, NN 59/2013-1213
## Pravilnik o dopuni Pravilnika o poslovima na kojima se ne smije zaposliti maloljetnika

### NN 59/2013 (20.5.2013.), Pravilnik o dopuni Pravilnika o poslovima na kojima se ne smije zaposliti maloljetnika

MINISTARSTVO RADA I MIROVINSKOGA SUSTAVA

1214

Na temelju članka 19. stavka 2. i 5. Zakona o radu (»»Narodne novine«, broj 149/09, 61/11 i 82/12), ministar rada i mirovinskoga sustava, uz suglasnost ministra zdravlja, donosi

PRAVILNIK

O DOPUNI PRAVILNIKA O POSLOVIMA NA KOJIMA SE NE SMIJE ZAPOSLITI MALOLJETNIK

Članak 1.

U Pravilniku o poslovima na kojima se ne smije zaposliti maloljetnik (»Narodne novine«, broj 62/10), u članku 2. stavku 1. podstavku 1., iza riječi: »uvjetima rada«, dodaju se riječi: »osim poslova s posebnim uvjetima rada za koje je maloljetnik završio stručno srednjoškolsko obrazovanje, ako za te poslove ispunjava ostale propisane uvjete i obavlja ih pod nadzorom ovlaštenog radnika prema propisima o zaštiti na radu, «.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-01/13-01/65

Urbroj: 524-03-01-01/2-13-9

Zagreb, 9. svibnja 2013.

Ministar

prof. dr. sc. Mirando Mrsić, dr. med., v. r.

Pravilnik, NN 59/2013-1214
## Rješenje o verifikaciji i dodjeli naziva "Referentni centar Ministarstva zdravlja za dječju nefrologiju, dijalizu i transplantaciju" Kliničkog bolničkog centra Zagreb

### NN 59/2013 (20.5.2013.), Rješenje o verifikaciji i dodjeli naziva "Referentni centar Ministarstva zdravlja za dječju nefrologiju, dijalizu i transplantaciju" Kliničkog bolničkog centra Zagreb

MINISTARSTVO ZDRAVLJA

1216

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/2011, 154/2011, 12/2012, 35/2012, 70/2012 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/2009), donosi

RJEŠENJE

1. Klinici za pedijatriju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za dječju nefrologiju, dijalizu i transplantaciju« na vrijeme od pet godina.

2. Klinika za pedijatriju Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za dječju nefrologiju, dijalizu i transplantaciju«.

3. »Referentni centar Ministarstva zdravlja za dječju nefrologiju, dijalizu i transplantaciju« Klinike za pedijatriju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/01

Urbroj: 534-10-1-1-2/5-13-14

Zagreb, 30. travanj 2013.

Ministar

prof. dr. sc. Rajko Ostojić, dr. med., v.r.

Rješenje, NN 59/2013-1216
## Pravilnik o granicama ozračenja

### NN 59/2013 (20.5.2013.), Pravilnik o granicama ozračenja

DRŽAVNI ZAVOD ZA RADIOLOŠKU I NUKLEARNU SIGURNOST

1217

Na temelju članka 24. Zakona o radiološkoj i nuklearnoj sigurnosti (»Narodne novine«, br. 28/10) uz prethodno pribavljenu suglasnost ministra zdravlja, ravnatelj Državnog zavoda za radiološku i nuklearnu sigurnost donosi

[PRAVILNIK
O GRANICAMA OZRAČENJA](dodatni/426377.pdf)

59 20.05.2013 Pravilnik o granicama ozračenja

59 20.05.2013 Pravilnik o granicama ozračenja

Pravilnik, NN 59/2013-1217
## Rješenje Povjerenstva za utvrđivanje reprezentativnosti klasa: 006-04/13-06/07, urbroj: 689/1-13-4 od 7. svibnja 2013.

### NN 59/2013 (20.5.2013.), Rješenje Povjerenstva za utvrđivanje reprezentativnosti klasa: 006-04/13-06/07, urbroj: 689/1-13-4 od 7. svibnja 2013.

59 20.05.2013 Rješenje Povjerenstva za utvrđivanje reprezentativnosti klasa: 006-04/13-06/07, urbroj: 689/1-13-4 od 7. svibnja 2013.

POVJERENSTVO ZA UTVRĐIVANJE REPREZENTATIVNOSTI

1218

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca PRIVREDNA BANKA ZAGREB d.d. pokrenutom po zahtjevu Sindikata radnika Privredne banke d.d., na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat radnika Privredne banke Zagreb d.d., Zagreb, Račkoga 6, registarski broj US 72, reprezentativan je za kolektivno pregovaranje radi sklapanja kolektivnog ugovora na razini poslodavca PRIVREDNA BANKA ZAGREB d.d., Zagreb, Račkoga 6.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/07

Urbroj: 689/1-13-4

Zagreb, 7. svibnja 2013.

Potpredsjednik Povjerenstva
prof. dr. sc. Željko Potočnjak, v. r.

Rješenje, NN 59/2013-1218
## Rješenje Povjerenstva za utvrđivanje reprezentativnosti klasa: 006-04/13-06/09, urbroj: 689/1-13-7 od 7. svibnja 2013.

### NN 59/2013 (20.5.2013.), Rješenje Povjerenstva za utvrđivanje reprezentativnosti klasa: 006-04/13-06/09, urbroj: 689/1-13-7 od 7. svibnja 2013.

POVJERENSTVO ZA UTVRĐIVANJE REPREZENTATIVNOSTI

1219

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini HRVATSKE UDRUGE POSLODAVACA – Udruge trgovine, pokrenutom po zahtjevu Sindikata trgovine Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat trgovine Hrvatske, Zagreb, Trg kralja Petra Krešimira IV. broj 2, registarski broj US 28, reprezentativan je za kolektivno pregovaranje radi sklapanja kolektivnog ugovora na razini HRVATSKE UDRUGE POSLODAVACA – Udruge trgovine, Zagreb, Pavla Hatza 12.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/09

Urbroj: 689/1-13-7

Zagreb, 7. svibnja 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 59/2013-1219
## Rješenje Povjerenstva za utvrđivanje reprezentativnosti klasa: 006-04/13-06/10, urbroj: 689/1-13-4 od 7. svibnja 2013.

### NN 59/2013 (20.5.2013.), Rješenje Povjerenstva za utvrđivanje reprezentativnosti klasa: 006-04/13-06/10, urbroj: 689/1-13-4 od 7. svibnja 2013.

POVJERENSTVO ZA UTVRĐIVANJE REPREZENTATIVNOSTI

1220

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca VODOPRIVREDA SISAK d.d., pokrenutom po zahtjevu Sindikata zaposlenih u poljoprivredi, prehrambenoj i duhanskoj industriji i vodoprivredi Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat zaposlenih u poljoprivredi, prehrambenoj i duhanskoj industriji i vodoprivredi Hrvatske, Zagreb, Ljudevita Posavskog 5, registarski broj US 18, reprezentativan je za kolektivno pregovaranje radi sklapanja kolektivnog ugovora na razini poslodavca VODOPRIVREDA SISAK d.d., Sisak, Ruđera Boškovića 11.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/10

Urbroj: 689/1-13-4

Zagreb, 7. svibnja 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 59/2013-1220
## Rješenje Povjerenstva za utvrđivanje reprezentativnosti klasa: 006-04/13-06/11, urbroj: 689/1-13-4 od 7. svibnja 2013.

### NN 59/2013 (20.5.2013.), Rješenje Povjerenstva za utvrđivanje reprezentativnosti klasa: 006-04/13-06/11, urbroj: 689/1-13-4 od 7. svibnja 2013.

POVJERENSTVO ZA UTVRĐIVANJE REPREZENTATIVNOSTI

1221

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Radionica željezničkih vozila Čakovec d.o.o., pokrenutom povodom zahtjeva Sindikata radnika Radionice željezničkih vozila Čakovec, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat radnika Radionice željezničkih vozila Čakovec, registarski broj US 002, reprezentativan je za kolektivno pregovaranje radi sklapanja kolektivnog ugovora na razini poslodavca Radionica željezničkih vozila Čakovec d.o.o., Kolodvorska 6.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/11

Urbroj: 689/1-13-4

Zagreb, 7. svibnja 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 59/2013-1221
## Rješenje Povjerenstva za utvrđivanje reprezentativnosti klasa: 006-04/13-06/12, urbroj: 689/1-13-5 od 7. svibnja 2013.

### NN 59/2013 (20.5.2013.), Rješenje Povjerenstva za utvrđivanje reprezentativnosti klasa: 006-04/13-06/12, urbroj: 689/1-13-5 od 7. svibnja 2013.

POVJERENSTVO ZA UTVRĐIVANJE REPREZENTATIVNOSTI

1222

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca VODOVOD DUBROVNIK d.o.o., pokrenutom po zahtjevu Samostalnog sindikata radnika u komunalnim i srodnim djelatnostima Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I.

1. Sindikat zaposlenika vodoopskrbe i odvodnje Hrvatske, Eleonore Patačić 1 b, Zagreb, registarski broj US 72, i

2. Samostalni sindikat radnika u komunalnim i srodnim djelatnostima Hrvatske, Zlatarska 14, Zagreb, registarski broj US 20, reprezentativni su za kolektivno pregovaranje radi sklapanja kolektivnog ugovora na razini poslodavca VODOVOD DUBROVNIK d.o.o., za vodoopskrbu i komunalnu hidrotehniku, Dubrovnik, Vladimira Nazora 19.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/13-06/12

Urbroj: 689/1-13-5

Zagreb, 7. svibnja 2013.

Potpredsjednik Povjerenstva

prof. dr. sc. Željko Potočnjak, v. r.

Rješenje, NN 59/2013-1222
## Indeks potrošačkih cijena u travnju 2013.

### NN 59/2013 (20.5.2013.), Indeks potrošačkih cijena u travnju 2013.

DRŽAVNI ZAVOD ZA STATISTIKU

1223

Državni zavod za statistiku objavljuje:

INDEKS

POTROŠAČKIH CIJENA U TRAVNJU 2013.

Indeks potrošačkih cijena u travnju 2013. u odnosu na ožujak 2013. iznosi 100,4.

Klasa: 957-04/13-01/7

Urbroj: 555-09-05-13-2

Zagreb, 15. svibnja 2013.

Ravnatelj

doc. dr. sc. Ivan Kovač, v. r.

59 20.05.2013 Indeks potrošačkih cijena u travnju 2013.

Ostalo, NN 59/2013-1223
## Odluka o izmjeni i dopuni Odluke o privremenom ulasku stranaca u Republiku Hrvatsku, na osnovi valjanih schengenskih dozvola boravka i viza

### NN 60/2013 (22.5.2013.), Odluka o izmjeni i dopuni Odluke o privremenom ulasku stranaca u Republiku Hrvatsku, na osnovi valjanih schengenskih dozvola boravka i viza

VLADA REPUBLIKE HRVATSKE

1226

Na temelju članka 37. stavka 2. Zakona o strancima (»Narodne novine« broj 130/2011) i članka 31. stavka 2. Zakona o Vladi Republike Hrvatske (»Narodne novine« broj 150/2011), Vlada Republike Hrvatske je na sjednici održanoj 16. svibnja 2013. godine donijela

ODLUKU

O IZMJENI I DOPUNI ODLUKE O PRIVREMENOM OLAKŠANOM ULASKU STRANACA U REPUBLIKU HRVATSKU, NA OSNOVI VALJANIH SCHENGENSKIH DOZVOLA BORAVAKA I VIZA

I.

U Odluci o privremenom olakšanom ulasku stranaca u Republiku Hrvatsku, na osnovi valjanih schengenskih dozvola boravaka i viza (»Narodne novine« broj 144/2012), iza točke I., dodaje se točka I.a koja glasi:

»I.a

Državljani Republike Kosova, nositelji valjane vize s ograničenom područnom valjanošću koju je izdala jedna od država članica Schengenskog prostora, a koja vrijedi za sve države članice Schengenskog prostora osim za Helensku Republiku i Kraljevinu Španjolsku, privremeno ne trebaju vizu za ulazak u Republiku Hrvatsku i kratkotrajni boravak, ili za prelazak preko državnog područja Republike Hrvatske.«.

II.

Točka II. mijenja se i glasi:

»Olakšani ulazak stranaca iz točaka I. i I.a ove Odluke na snazi je od 1. siječnja do 31. prosinca 2013. godine.«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/227

Urbroj: 50301-21/21-13-2

Zagreb, 16. svibnja 2013.

Predsjednik

Zoran Milanović, v. r.

Odluka, NN 60/2013-1226
## Rješenje o imenovanju zamjenika ministra turizma

### NN 60/2013 (22.5.2013.), Rješenje o imenovanju zamjenika ministra turizma

VLADA REPUBLIKE HRVATSKE

1227

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 1. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 16. svibnja 2013. godine donijela

RJEŠENJE

O IMENOVANJU ZAMJENIKA MINISTRA TURIZMA

Imenuje se RATOMIR IVIČIĆ zamjenikom ministra turizma, s danom 1. lipnja 2013. godine.

Klasa: 080-02/13-01/115

Urbroj: 5030115/1-13-02

Zagreb, 16. svibnja 2013.

Predsjednik

Zoran Milanović, v. r.

Rješenje, NN 60/2013-1227
## Pravilnik o zabrani stavljanja na tržište određenog šumskog reprodukcijskog materijala

### NN 60/2013 (22.5.2013.), Pravilnik o zabrani stavljanja na tržište određenog šumskog reprodukcijskog materijala

60 22.05.2013 Pravilnik o zabrani stavljanja na tržište određenog šumskog reprodukcijskog materijala

MINISTARSTVO POLJOPRIVREDE

1228

Na temelju članka 66. stavak 3. Zakona o šumskom reprodukcijskom materijalu (»Narodne novine« broj 75/09, 61/11 i 56/13) ministar poljoprivrede donosi

PRAVILNIK

O ZABRANI STAVLJANJA NA TRŽIŠTE ODREĐENOG ŠUMSKOG REPRODUKCIJSKOG MATERIJALA

Članak 1.

Ovim Pravilnikom se utvrđuje nadležno tijelo i zadaće nadležnoga tijela za provedbu Uredbe Komisije (EZ) br. 1602/2002 o podrobnim pravilima primjene Direktive Vijeća 1999/105/EZ u pogledu odobrenja državi članici da zabrani stavljanje na tržište određenog šumskog reprodukcijskog materijala krajnjem korisniku (SL L 242, 10. 9. 2002.) (u daljnjem tekstu: Uredba (EZ) br. 1602/2002).

Članak 2.

(1) Nadležno tijelo za provedbu Uredbe (EZ) br. 1602/2002 je Ministarstvo nadležno za poslove šumarstva (u daljnjem tekstu: Ministarstvo).

(2) Ministarstvo podnosi zahtjev za zabranu stavljanja na tržište određenog šumskog reprodukcijskog materijala Europskoj komisiji.

Članak 3.

Danom stupanja na snagu ovog Pravilnika prestaje važiti Pravilnik o zabrani stavljanja na tržište određenog šumskog reprodukcijskog materijala (»Narodne novine«, broj 91/2009).

Članak 4.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/45

Urbroj: 525-11/1059-13-1

Zagreb, 20. svibnja 2013.

Ministar
Tihomir Jakovina, v. r.

Pravilnik, NN 60/2013-1228
## Pravilnik o uvjetima za priznavanje jednakovaljanosti šumskog reprodukcijskog materijala i državama iz kojih se može uvoziti

### NN 60/2013 (22.5.2013.), Pravilnik o uvjetima za priznavanje jednakovaljanosti šumskog reprodukcijskog materijala i državama iz kojih se može uvoziti

MINISTARSTVO POLJOPRIVREDE

1229

Na temelju članka 38. stavak 6. Zakona o šumskom reprodukcijskom materijalu (»Narodne novine« broj 75/09, 61/11 i 56/13) ministar poljoprivrede donosi

PRAVILNIK

O UVJETIMA ZA PRIZNAVANJE JEDNAKOVALJANOSTI ŠUMSKOG REPRODUKCIJSKOG MATERIJALA I DRŽAVAMA IZ KOJIH SE MOŽE UVOZITI

Članak 1.

(1) Ovim se Pravilnikom određuje nadležno tijelo za provedbu sljedećih akata Europske unije:

– Uredbe Komisije (EZ) br. 69/2004 kojom se odobravaju odstupanja od određenih odredaba Direktive Vijeća 1999/105/EZ u pogledu stavljanja na tržište šumskoga reprodukcijskog materijala koji potječe iz određenih šumskih sjemenskih objekata (SL L 10, 16. 1. 2004.) (u daljnjem tekstu: Uredba (EZ) br. 69/2004);

– Odluke Vijeća 2008/971/EZ o jednakovaljanosti šumskog reprodukcijskog materijala proizvedenog u trećim zemljama (SL L 345, 23. 12. 2008.) (u daljnjem tekstu: Odluka 2008/971/EZ);

– Odluke Komisije 2008/989/EZ kojom se u skladu s Direktivom Vijeća 1999/105/EZ ovlašćuju države članice da odlučuju o jednakovaljanosti jamstava koja se pružaju za šumski reprodukcijski materijal koji se uvozi iz određenih trećih zemalja (SL L 352, 31. 12. 2008.) (u daljnjem tekstu: Odluka 2008/989/EZ).

(2) U smislu ovoga Pravilnika pojedini izrazi imaju značenje sukladno Zakonu o šumskom reprodukcijskom materijalu.

Članak 2.

Nadležno tijelo za provedbu Uredbe (EZ) br. 69/2004 je Ministarstvo nadležno za poslove šumarstva (u daljnjem tekstu: Ministarstvo).

Članak 3.

Nadležno tijelo za provedu Odluke 2008/971/EZ je Službeno tijelo u smislu Zakona o šumskom reprodukcijskom materijalu.

Članak 4.

Za obavješćivanje Komisije u smislu članka 2. Odluke 2008/989/EZ nadležno je Ministarstvo.

Članak 5.

Ministarstvo može prije odobravanja uvoza iz država iz Priloga Odluke 2008/989/EZ u skladu s odredbama te Odluke provjeriti jesu li ispunjeni uvjeti za priznavanje jednakovaljanosti šumskog reprodukcijskog materijala i odgovara li on uvjetima propisanim Zakonom o šumskom reprodukcijskom materijalu.

Članak 6.

(1) Članak 2. ovoga Pravilnika prestaje važiti 23. siječnja 2019. godine.

(2) Članci 4. i 5. ovoga Pravilnika prestaju važiti 1. siječnja 2015. godine.

Članak 7.

Danom stupanja na snagu ovog Pravilnika prestaje važiti Pravilnik o uvjetima za priznavanje jednakovaljanosti šumskog reprodukcijskog materijala i popis država iz kojih se može uvoziti (»Narodne novine«, broj 91/2009).

Članak 8.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/43

Urbroj: 525-11/1059-13-1

Zagreb, 20. svibnja 2013.

Ministar

Tihomir Jakovina, v. r.

Pravilnik, NN 60/2013-1229
## Pravilnik o izradi nacionalnog popisa šumskih sjemenskih objekata

### NN 60/2013 (22.5.2013.), Pravilnik o izradi nacionalnog popisa šumskih sjemenskih objekata

MINISTARSTVO POLJOPRIVREDE

1230

Na temelju članka 66. stavak 3. Zakona o šumskom reprodukcijskom materijalu (»Narodne novine« broj 75/09, 61/11 i 56/13) ministar poljoprivrede donosi

PRAVILNIK

O IZRADI NACIONALNOG POPISA ŠUMSKIH SJEMENSKIH OBJEKATA

Članak 1.

Ovim Pravilnikom se utvrđuje nadležno tijelo za provedbu Uredbe Komisije (EZ) br. 1597/2002 o podrobnim pravilima primjene Direktive Vijeća 1999/105/EZ u pogledu obrasca nacionalnih popisa osnovnog materijala šumskog reprodukcijskog materijala (SL L 240, 7. 9. 2002.) (u daljnjem tekstu: Uredba (EZ) br. 1597/2002).

Članak 2.

Nadležno tijelo za provedbu Uredbe (EZ) br. 1597/2002 je Ministarstvo nadležno za poslove šumarstva.

Članak 3.

Danom stupanja na snagu ovog Pravilnika prestaje važiti Pravilnik o izradi nacionalnog popisa šumskih sjemenskih objekata (»Narodne novine«, broj 91/2009).

Članak 4.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/44

Urbroj: 525-11/1059-13-1

Zagreb, 20. svibnja 2013.

Ministar

Tihomir Jakovina, v. r.

Pravilnik, NN 60/2013-1230
## Pravilnik o izmjenama i dopunama Pravilnika o načinu rada i zadaćama Povjerenstva za šumski reprodukcijski materijal

### NN 60/2013 (22.5.2013.), Pravilnik o izmjenama i dopunama Pravilnika o načinu rada i zadaćama Povjerenstva za šumski reprodukcijski materijal

MINISTARSTVO POLJOPRIVREDE

1232

Na temelju članka 44. stavka 4. Zakona o šumskom reprodukcijskom materijalu (»Narodne novine« broj 75/09, 61/11 i 56/13), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O NAČINU RADA I ZADAĆAMA POVJERENSTVA ZA ŠUMSKI REPRODUKCIJSKI MATERIJAL

Članak 1.

U Pravilniku o načinu rada i zadaćama Povjerenstva za šumski reprodukcijski materijal (»Narodne novine« br. 4/11) u članku 3. iza riječi: »područja« dodaju se riječi: »genetike i oplemenjivanja šumskog drveća,«.

Članak 2.

Članak 6. mijenja se i glasi:

»Zadaće Radne grupe za odobravanje uvoza su:

– davanje stručnih mišljenja i preporuka ministru o ispunjavanju uvjeta jednakovaljanosti reprodukcijskog materijala, koji je proizveden u trećim zemljama, prilikom njegova uvoza u Republiku Hrvatsku,

– davanje stručnih mišljenja i preporuka ministru o opravdanosti uvoza u Republiku Hrvatsku reprodukcijskog materijala (vrste i količina reprodukcijskog materijala) u slučaju pomanjkanja reprodukcijskog materijala određenih svojti u Europskoj uniji, odnosno reprodukcijskog materijala namijenjenog testiranju, istraživanju i znanstvenom radu, selekciji, odnosno oplemenjivanju ili očuvanju šumskih genetskih izvora,

– davanje stručnih mišljenja i preporuka ministru o ispunjavanju uvjeta pravnih osoba za dobivanje ovlaštenja ministra za provedbu stručnih poslova iz područja reprodukcijskog materijala.«

Članak 3.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/41

Urbroj: 525-11/1059-13-1

Zagreb, 20. svibnja 2013.

Ministar

Tihomir Jakovina, v. r.

Pravilnik, NN 60/2013-1232
## Rješenje klasa: UP/I-115-01/13-04/07 urbroj: 524-03-01-02/3-13-4 od 8. svibnja 2013. za A.D.V. Grupa d.o.o. iz Kaštel Štafilića

### NN 60/2013 (22.5.2013.), Rješenje klasa: UP/I-115-01/13-04/07 urbroj: 524-03-01-02/3-13-4 od 8. svibnja 2013. za A.D.V. Grupa d.o.o. iz Kaštel Štafilića

60 22.05.2013 Rješenje klasa: UP/I-115-01/13-04/07 urbroj: 524-03-01-02/3-13-4 od 8. svibnja 2013. za A.D.V. Grupa d.o.o. iz Kaštel Štafilića

MINISTARSTVO RADA I MIROVINSKOGA SUSTAVA

1233

Na zahtjev A.D.V. GRUPE d.o.o. iz Kaštel Štafilića, Cesta dr. Franje Tuđmana 861, OIB: 98946028063, a temeljem članka 91. stavka 4. Zakona o zaštiti na radu (»Narodne novine« broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine« broj 114/02 i 126/03), Ministarstvo rada i mirovinskoga sustava donosi

RJEŠENJE

I.

A.D.V. GRUPA d.o.o. iz Kaštel Štafilića, Cesta dr. Franje Tuđmana 861, OIB: 98946028063, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage Rješenje Ministarstva rada i mirovinskoga sustava, klasa: UP/I-115-01/12-04/03, urbroj: 524-08-03/2-12-4 od 22. veljače 2012. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/13-04/07

Urbroj: 524-03-01-02/3-13-4

Zagreb, 8. svibnja 2013.

Ministar
prof. dr. sc. Mirando Mrsić, dr. med., v. r.

Rješenje, NN 60/2013-1233
## Pravilnik o stavljanju izvan snage Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

### NN 60/2013 (22.5.2013.), Pravilnik o stavljanju izvan snage Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

60 22.05.2013 Pravilnik o stavljanju izvan snage Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

MINISTARSTVO POMORSTVA, PROMETA I INFRASTRUKTURE

1234

Na temelju članka 149. stavka 3. Zakona o zračnom prometu (»Narodne novine«, broj 69/09 i 84/11), ministar pomorstva, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O USPOSTAVLJANJU PROGRAMA MJERENJA UČINKOVITOSTI USLUGA U ZRAČNOJ PLOVIDBI I MREŽNIH FUNKCIJA

Članak 1.

Ovim se Pravilnikom stavlja izvan snage Pravilnik o uspostavljanju programa mjerenja učinkovitosti usluga u zračnoj plovidbi i mrežnih funkcija (»Narodne novine«, broj 32/11, 89/11 i 99/12).

Članak 2.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-01/13-01/116

Urbroj: 530-06-1-1-13-2

Zagreb, 15. svibnja 2013.

Ministar
pomorstva, prometa i infrastrukture
dr. sc. Siniša Hajdaš Dončić, v. r.

Pravilnik, NN 60/2013-1234
## Rješenje o verifikaciji i dodjeli naziva "Referentni centar Ministarstva zdravlja za kirurgiju tumora lica, čeljusti i usta" Klinici za kirurgiju tumora lica, čeljusti i usta Kliničke bolnice Dubrava, Zagreb

### NN 60/2013 (22.5.2013.), Rješenje o verifikaciji i dodjeli naziva "Referentni centar Ministarstva zdravlja za kirurgiju tumora lica, čeljusti i usta" Klinici za kirurgiju tumora lica, čeljusti i usta Kliničke bolnice Dubrava, Zagreb

60 22.05.2013 Rješenje o verifikaciji i dodjeli naziva "Referentni centar Ministarstva zdravlja za kirurgiju tumora lica, čeljusti i usta" Klinici za kirurgiju tumora lica, čeljusti i usta Kliničke bolnice Dubrava, Zagreb

MINISTARSTVO ZDRAVLJA

1235

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/2011, 154/2011, 12/2012, 35/2012, 70/2012 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/2009), donosi

RJEŠENJE

1. Klinici za kirurgiju tumora lica, čeljusti i usta Kliničke bolnice Dubrava, Zagreb, verificira se i dodjeljuje naziv »Referentni centar Ministarstva zdravlja za kirurgiju tumora lica, čeljusti i usta« na vrijeme od pet godina.

2. Klinika za kirurgiju tumora lica, čeljusti i usta Kliničke bolnice Dubrava Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za kirurgiju tumora lica, čeljusti i usta«.

3. »Referentni centar Ministarstva zdravlja za kirurgiju tumora lica, čeljusti i usta« Klinike za kirurgiju tumora lica, čeljusti i usta Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/14

Urbroj: 534-10-1-1-2/5-13-25

Zagreb, 30. travnja 2013.

Ministar
prof. dr. sc. Rajko Ostojić, dr. med., v. r.

Rješenje, NN 60/2013-1235
## Državni zavod za statistiku objavljuje

### NN 60/2013 (22.5.2013.), Državni zavod za statistiku objavljuje

DRŽAVNI ZAVOD ZA STATISTIKU

1238

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U

TRAVNJU 2013.

Indeks proizvođačkih cijena industrijskih proizvoda na domaćem tržištu u travnju 2013. u odnosu na ožujak 2013. iznosi 99,8.

Klasa: 954-02/13-01/04

Urbroj: 555-06-03-03-13-05

Zagreb, 13. svibnja 2013.

Ravnatelj

doc. dr. sc. Ivan Kovač, v. r.

60 22.05.2013 Indeks proizvođačkih cijena industrijskih proizvoda na domaćem tržištu u travnju 2013

Ostalo, NN 60/2013-1238
## Ispravak Zakona o izmjenama i dopunama Zakona o zemljišnim knjigama

### NN 60/2013 (22.5.2013.), Ispravak Zakona o izmjenama i dopunama Zakona o zemljišnim knjigama

HRVATSKI SABOR

1239

Nakon izvršenog uspoređivanja s izvornim tekstom utvrđena je pogreška u Zakonu o izmjenama i dopunama Zakona o zemljišnim knjigama koji je objavljen u »Narodnim novinama« broj 55 od 8. svibnja 2013. te se daje

ISPRAVAK

ZAKONA O IZMJENAMA I DOPUNAMA ZAKONA O ZEMLJIŠNIM KNJIGAMA

U članku 9. iza riječi: »U članku 97. stavak 1. mijenja se i glasi:« pogreškom su otisnute riječi: »Stavak 2. mijenja se i glasi:«.

Klasa: 932-01/12-01/01

Zagreb, 17. svibnja 2013.

Tajnik

Hrvatskoga sabora

Slaven Hojski, dipl. iur., v. r.

Ostalo, NN 60/2013-1239
## Izvješće o stanju u prostoru Republike Hrvatske 2008. - 2012.

### NN 61/2013 (23.5.2013.), Izvješće o stanju u prostoru Republike Hrvatske 2008. - 2012.

MINISTARSTVO GRADITELJSTVA I PROSTORNOGA UREĐENJA

1240

[IZVJEŠĆE
O STANJU U PROSTORU REPUBLIKE HRVATSKE 2008. – 2012.](dodatni/426445.pdf)

61 23.05.2013 Izvješće o stanju u prostoru Republike Hrvatske 2008. - 2012.

61 23.05.2013 Izvješće o stanju u prostoru Republike Hrvatske 2008. - 2012.

61 23.05.2013 Izvješće o stanju u prostoru Republike Hrvatske 2008. - 2012.

61 23.05.2013 Izvješće o stanju u prostoru Republike Hrvatske 2008. - 2012.

61 23.05.2013 Izvješće o stanju u prostoru Republike Hrvatske 2008. - 2012.

61 23.05.2013 Izvješće o stanju u prostoru Republike Hrvatske 2008. - 2012.

Ostalo, NN 61/2013-1240
## Pravilnik o izmjenama i dopunama Pravilnika o utvrđivanju najviših maloprodajnih cijena naftnih derivata

### NN 62/2013 (24.5.2013.), Pravilnik o izmjenama i dopunama Pravilnika o utvrđivanju najviših maloprodajnih cijena naftnih derivata

62 24.05.2013 Pravilnik o izmjenama i dopunama Pravilnika o utvrđivanju najviših maloprodajnih cijena naftnih derivata

MINISTARSTVO GOSPODARSTVA

1243

Na temelju članka 7. stavka 2. Zakona o tržištu nafte i naftnih derivata (»Narodne novine«, broj 57/06, 18/11 i 144/12), ministar gospodarstva donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

U Pravilniku o utvrđivanju najviših maloprodajnih cijena naftnih derivata (»Narodne novine«, broj 145/12 i 18/13) u članku 5. iza stavka 3. dodaju se novi stavci koji glase:

»Visina premije energetskog subjekta (P) za sve naftne derivate s dodanim multifunkcionalnim aditivima tijekom namješavanja, skladištenja ili otpreme utvrđuje se slobodno. Aditivi su spojevi koji nisu ugljikovodici, a koji se dodaju ili miješaju s derivatom kako bi se izmijenila njegova svojstva. Multifunkcionalni aditivi su spojevi koji nisu ugljikovodici, a koji se naknadno dodaju ili miješaju s derivatom od strane distributera/trgovca kako bi se izmijenila njegova svojstva.

Energetski subjekt mora kupcima omogućiti kupnju pojedinog naftnog derivata bez dodanih multifunkcionalnih aditiva na svakoj benzinskoj postaji gdje prodaje pojedini naftni derivat. Ako na benzinskoj postaji ne postoji mogućnost kupnje pojedinog naftnog derivata bez dodanih multifunkcionalnih aditiva, tada je energetski subjekt dužan primijeniti maloprodajnu cijenu koja je jednaka ili niža od cijene koju je za taj naftni derivat objavilo Ministarstvo.

Energetski subjekt smije staviti na tržište naftne derivate sa dodanim multifunkcionalnim aditivima u količini do najviše 50% količine istovrsnog naftnog derivata bez dodanih multifunkcionalnih aditiva. Podatke o prodanim količinama naftnih derivata sa i bez dodanih multifunkcionalnih aditiva energetski subjekt mora dostavljati Ministarstvu u skladu s odredbama članka 4. Pravilnika o podacima koje su energetski subjekti dužni dostavljati Ministarstvu (»Narodne novine« br. 87/2007).«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/11-01/69
Urbroj: 526-03-02-01/1-13-30
Zagreb, 16. svibnja 2013.

Ministar
Ivan Vrdoljak, v. r.

Pravilnik, NN 62/2013-1243
## Pravilnik o smanjenoj učestalosti provjera zdravstvenog stanja bilja, biljnih proizvoda i drugih nadziranih predmeta

### NN 62/2013 (24.5.2013.), Pravilnik o smanjenoj učestalosti provjera zdravstvenog stanja bilja, biljnih proizvoda i drugih nadziranih predmeta

MINISTARSTVO POLJOPRIVREDE

1245

Na temelju članka 84. stavka 3. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O SMANJENOJ UČESTALOSTI PROVJERA ZDRAVSTVENOG STANJA BILJA, BILJNIH PROIZVODA I DRUGIH NADZIRANIH PREDMETA

I. OPĆA ODREDBA

Članak 1.

Ovim se Pravilnikom utvrđuje nadležno tijelo i zadaće nadležnoga tijela za provedbu Uredbe Komisije (EZ) br. 1756/2004 od 11. listopada 2004. kojom se određuju podrobni uvjeti za potrebne dokaze i mjerila za određivanje vrste i stupnja smanjenja učestalosti provjera zdravstvenog stanja bilja, biljnih proizvoda i drugih nadziranih predmeta navedenih u dijelu B Priloga V. Direktive Vijeća 2000/29/EZ (SL L 313, 12. 10. 2004.) (u daljnjem tekstu: Uredba (EZ) br. 1756/2004).

II. NADLEŽNO TIJELO

Članak 2.

Nadležno tijelo za provedbu Uredbe (EZ) br. 1756/2004 i ovoga Pravilnika jest uprava ministarstva nadležnog za poljoprivredu koja obavlja poslove biljnoga zdravstva (u daljnjem tekstu: nadležna uprava).

Članak 3.

Radi provedbe Uredbe (EZ) br. 1756/2004 i ovoga Pravilnika nadležna uprava obavlja sljedeće poslove:

1. u skladu s člankom 2. stavkom 1. Uredbe (EZ) br. 1756/2004, može predložiti Europskoj komisiji (u daljnjem tekstu: Komisija) određeni proizvod za koji bi se provjera zdravstvenog stanja obavljala sa smanjenom učestalošću, podnošenjem zahtjeva koji mora sadržavati informacije navedene u Prilogu I. Uredbe (EZ) br. 1756/2004,

2. u skladu s člankom 5. stavkom 1. Uredbe (EZ) br. 1756/2004, dostavlja Komisiji i drugim državama članicama Europske unije informacije iz Priloga II. Uredbe (EZ) br. 1756/2004 radi praćenja uvoza određenih proizvoda za koje se provjere zdravstvenog stanja obavljaju sukladno Uredbi (EZ) br. 1756/2004.

III. PRIJELAZNE I ZAVRŠNE ODREDBE

Članak 4.

Danom stupanja na snagu ovoga Pravilnika prestaje važiti Pravilnik o uvjetima pod kojima se provjere identiteta i provjere zdravstvenog stanja određenog bilja, biljnih proizvoda i drugih nadziranih predmeta mogu obavljati sa smanjenom učestalošću (»Narodne novine«, br. 13/10).

Članak 5.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-01/13-01/13

Urbroj: 525-09/0822-13-6

Zagreb, 15. travnja 2013.

Ministar

Tihomir Jakovina, v. r.

Pravilnik, NN 62/2013-1245
## Pravilnik o izmjenama Pravilnika o pobližim uvjetima za priznavanje i proglašavanje zaštićenih područja i provođenju sustavnih istraživanja u zaštićenim područjima

### NN 62/2013 (24.5.2013.), Pravilnik o izmjenama Pravilnika o pobližim uvjetima za priznavanje i proglašavanje zaštićenih područja i provođenju sustavnih istraživanja u zaštićenim područjima

MINISTARSTVO POLJOPRIVREDE

1247

Na temelju članka 84. stavka 3. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O IZMJENAMA PRAVILNIKA O POBLIŽIM UVJETIMA ZA PRIZNAVANJE I PROGLAŠAVANJE ZAŠTIĆENIH PODRUČJA I PROVOĐENJU SUSTAVNIH ISTRAŽIVANJA U ZAŠTIĆENIM PODRUČJIMA

Članak 1.

U Pravilniku o pobližim uvjetima za priznavanje i proglašavanje zaštićenih područja i provođenju sustavnih istraživanja u zaštićenim područjima (»Narodne novine«, br. 96/09 i 34/10), članak 3. briše se.

Članak 2.

Prilog Pravilnika iz članka 1. ovoga Pravilnika briše se.

Članak 3.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-01/13-01/16

Urbroj: 525-09/0822-13-6

Zagreb, 15. travnja 2013.

Ministar

Tihomir Jakovina, v. r.

Pravilnik, NN 62/2013-1247
## Ispravak Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi

### NN 62/2013 (24.5.2013.), Ispravak Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi

HRVATSKI SABOR

1255

Nakon izvršenog uspoređivanja s izvornim tekstom utvrđena je pogreška u Zakonu o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi koji je objavljen u »Narodnim novinama« broj 56 od 10. svibnja 2013. te se daje

ISPRAVAK

ZAKONA O PROVEDBI UREDBE (EU) BR. 211/2011 EUROPSKOG PARLAMENTA I VIJEĆA OD 16. VELJAČE 2011. GODINE O GRAĐANSKOJ INICIJATIVI

Uz Zakon o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi pogreškom je izostavljen tekst Dodatka I. koji je trebao biti otisnut iza teksta Zakona, a koji glasi:

»DODATAK I.

OBRAZAC ZAHTJEVA ZA IZDAVANJE POTVRDE O USKLAĐENOSTI SUSTAVA INTERNETSKOG PRIKUPLJANJA IZJAVA O POTPORI S UREDBOM (EU) br. 211/2011 EUROPSKOG PARLAMENTA I VIJEĆA OD 16. VELJAČE 2011. GODINE O GRAĐANSKOJ INICIJATIVI

1. Ime i prezime, poštanska adresa i adresa elektroničke pošte osoba za kontakt:

2. Naziv predložene građanske inicijative:

3. Registarski broj koji dodjeljuje Komisija:

4. Datum prijave predložene građanske inicijative u internetski registar Komisije:

5. Podaci o informacijskom sustavu

– uporaba prilagođene aplikacije Komisije DA/NE

– razvoj vlastite aplikacije DA/NE

– oznaka inačice aplikacije

– opis funkcionalnosti informacijskog sustava internetskog prikupljanja

– tehnički opis sustava internetskog prikupljanja

– lokacija informacijskog sustava

– mrežna adresa (URL)

6. Datum i potpis kontakt osoba:«.

Klasa: 022-03/13-01/77

Zagreb, 21. svibnja 2013.

Tajnik
Hrvatskoga sabora
Slaven Hojski, dipl. iur., v. r.

62 24.05.2013 Ispravak Zakona o provedbi Uredbe (EU) br. 211/2011 Europskog parlamenta i Vijeća od 16. veljače 2011. godine o građanskoj inicijativi

Ostalo, NN 62/2013-1255
## Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

### NN 63/2013 (27.5.2013.), Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

MINISTARSTVO TURIZMA

1256

Na temelju odredbi članka 7. stavka 4., članka 14. stavka 2., članka 15. stavka 2., članka 16. stavka 2. i članka 19. stavka 5. Zakona o ugostiteljskoj djelatnosti (»Narodne novine« broj 138/06., 152/08., 43/09., 88/10. i 50/12.), ministar nadležan za ugostiteljstvo i turizam, uz suglasnost ministra nadležnog za zdravstvo, donosi

[PRAVILNIK
 O IZMJENAMA I DOPUNAMA PRAVILNIKA O RAZVRSTAVANJU, KATEGORIZACIJI I POSEBNIM STANDARDIMA UGOSTITELJSKIH OBJEKATA IZ SKUPINE »HOTELI«](dodatni/426463.pdf)

63 27.05.2013 Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

63 27.05.2013 Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

63 27.05.2013 Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

Pravilnik, NN 63/2013-1256